*ECOLINES* autobuss
***ECOLINES*** ir starptautisko autobusu pārvadājumu operators Baltijā, Austrumeiropā un Centrāleiropā. Tas ir zīmols, ar kuru darbojas vairāku valstu pārvadātāji: Latvijā SIA *Norma-A*, Krievijā *OOO AMRON*, Ukrainā *TOV Ukrainiski linii* u.c.

Starptautiskajā pārvadājumu tirgū *ECOLINES* darbojas kopš 1993. gada. "ECOLINES" ir pirmais autobusu operators Baltijā, kas savā darbībā ieviesis multimodālo transporta pārvadājumu sistēmu.

*ECOLINES* autobuss Rīgas Starptautiskajā autoostā
Katru dienu tiek pārvadāti pasažieri starp 21 valsti un ap 205 pilsētām. Uzņēmums pārvadā ap 50 000 pasažieru gadā.

Vēsture
-------

Uzņēmums SIA *Norma-A* dibināts 1993. gadā. Pirmie regulārie "ECOLINES" reisi kursēja uz Maskavu un Kijevu. 2003. gadā notika attīstība rietumu virzienā, galamērķos iekļaujot Vāciju, Lielbritāniju un Beniluksa valstis.

Maršruti
--------

„ECOLINES" šobrīd piedāvā maršrutu tīklu gan Baltijā, gan ceļojumiem uz Rietumeiropu un Austrumeiropu. Garākais autobusa reiss ved caur 8 valstīm, tā galamērķis ir Sofija Bulgārijā.

Pasažieru iekāpšana *ECOLINES' autobusā*
"ECOLINES" galamērķi atrodas 20 valstīs:

* Austrija,
* Baltkrievija,
* Beļģija,
* Bulgārija,
* Čehija,
* Dānija,
* Francija,
* Grieķija,
* Igaunija,
* Krievija,
* Latvija,
* Lielbritānija,
* Lietuva,
* Nīderlande,
* Polija,
* Slovākija,
* Šveice,
* Ukraina,
* Ungārija,
* Vācija,

Biļešu iegāde
-------------

Autobusa biļetes iespējams iegādāties oficiālajās „ECOLINES" pārstāvniecībās vai aģentūrās, kuras atrodas visās tajās valstīs, uz kurām ved „ECOLINES" maršruti, kā arī internetā. Ja autobusā ir brīvas vietas, biļetes iespējams iegādāties arī autobusā pie stjuartes.
Pasažieriem ir pieejama bonusu programma.

Pasažierus apkalpo stjuartes

Serviss
-------

### Autobusi

Uzņēmuma autobusu parks sastāv no vairāk nekā 200 Neoplan markas autobusiem. Visi starptautiskie maršruti tiek veikti ar Neoplan autobusiem, kas pēc Starptautiskās pārvadātāju asociācijas klasifikatora atbilst 4 zvaigznēm.

### Autobusu noma

„ECOLINES" piedāvā izīrēt autobusus, kuri ir aprīkoti ar virtuvi, karsto ūdeni, DVD demonstrēšanas iespējām, mikrofonu un tualeti. Pieejami dažādi autobusi ar sēdvietu skaitu no 19 līdz 72.

### Autobusos pieejamie pakalpojumi

"ECOLINES" piedāvā pilnu ceļojuma klāstu, palīdzot ne tikai ar autobusu pārvadājumiem, bet arī ar vīzu noformēšanu, ceļojuma apdrošināšanu, tūrisma braucienu organizēšanu, autobusu nomu un arī citu transporta līdzekļu (prāmju un lidmašīnu) biļešu iegādi.
Autobusos ir palielināts attālums starp krēslu rindām, autobusi ir aprīkoti ar gaisa kondicionieri, DVD sistēmu, ķīmisko tualeti un elektrības rozetēm (220V). Lielākajā daļā "ECOLINES" reisu pieejams bezmaksas internets. Autobusos atrodas arī mobilais tālrunis, un daļa autobusu ir aprīkoti ar individuālajām multimediju ierīcēm. Bērniem un senioriem nakts laikā tiek piedāvāti pledi.
Maršrutus, kas pārsniedz 350 km attālumu, apkalpo stjuartes. Stjuarte reisa laikā seko kārtībai autobusa salonā, palīdz pasažieriem ar autobusa aprīkojumu, piedāvā videoprogrammu un uzkodas, aukstus un karstus dzērienus.
Maršrutos no Šengenas zonas uz Krieviju,Ukrainu, Baltkrieviju stjuarte noformē migrācijas kartes un palīdz tās aizpildīt, kā arī seko līdzi robežas šķērsošanai. Stjuarte nenes atbildību par problēmām, kas pasažierim radušās nederīgu dokumentu vai aizliegta bagāžas satura dēļ, tāpat stjuarte nenes atbildību par pasažiera uzvedību kontroles laikā.
Tehniskās pieturas reisa laikā notiek ik pēc 4- 4.5 stundām, ja tās atbilst ceļu satiksmes noteikumiem un neapdraud pasažieru un bagāžas drošību.

### SMS serviss

„ECOLINES" SMS serviss piedāvā pasažierim autobusa atiešanas laika precizēšanu un atteikšanos no brauciena. Autobusa kavēšanās gadījumā un, ja tas biļetē norādītajā laikā neatrodas pieturvietā, autobusa atiešanas laiku var precizēt ar SMS palīdzību. Tāpat ar SMS palīdzību iespējams atteikties no brauciena.

Atsauces
--------

1. 1 2 3 4  «Par kompāniju». Ecolines. Arhivēts no oriģināla, laiks: 2014-04-13. Skatīts: 2014-03-23.
2. ↑  «"Ecolines" pārvadāto pasažieru skaits otrajā ceturksnī pieaudzis par 25%» ((latviski)). Focus.lv. 2014-02-22. Arhivēts no oriģināla, laiks: 2014-05-15. Skatīts: 2014-03-23.
3. ↑  Apollo, redakcija@apollo.lv. ««Ecolines» šoferis gada laikā «veic 2 braucienus apkārt zemeslodei»». Apollo.lv. Skatīts: 2014-03-23.
4. ↑  19. decembris (2013) 13:16. «Ecolines: Starppilsētu maršrutos vismaz pagaidām brīvu konkurenci ieviest nevar». Puaro.lv. Skatīts: 2014-03-23.[novecojusi saite]
5. ↑  DELFI. «Brīvdienas ar ECOLINES. Tallina un Viļņa». Delfi.lv, 2013-10-16. Skatīts: 2014-03-23.
6. ↑  «Uz Vāciju brauc vairāk, bet tik lielas ažiotāžas kā uz Londonu 2004. gadā nav». Diena.lv. Skatīts: 2014-03-23.
7. ↑  «Ecolines / Pieturvietu shēmas». Legacy.ecolines.net. Skatīts: 2014-03-23.
8. ↑  «Autobusu biļešu rezervācija, starptautiskie reisi. Autobusu biļetes – Ecolines. Biļetes online». Kurorti.eu. Arhivēts no oriģināla, laiks: 2014-05-14. Skatīts: 2014-03-23.
9. ↑  baltictravelnews.com. «Ecolines kases autobusu kompānija». Travelnews.lv. Skatīts: 2014-03-23.
10. ↑  «Autobusu saraksti & cenas». Latviatours.lv. Skatīts: 2014-03-23.
11. ↑  Maksas raksts\*. «Brīvdienas ar ECOLINES.Tallina un Viļņa». Apollo.lv. Skatīts: 2014-03-23.
12. ↑  DELFI. «'Ecolines’ investē 300 000 latu jaunu autobusu iegādei». Delfi.lv, 2013-09-20. Skatīts: 2014-03-23.
13. 1 2  «Autobusi un pakalpojumi». Ecolines. Arhivēts no oriģināla, laiks: 2014-04-10. Skatīts: 2014-03-23.
14. ↑  «Ecolines / Autobusu īre». Legacy.ecolines.net. Skatīts: 2014-03-23.
15. ↑  DELFI. «'Ecolines' sirsnīgi sveic savas auditorijas lielāko un krāšņāko daļu 8. martā un novēl visu to labāko un gaišāko!». Delfi.lv, 2013-03-08. Skatīts: 2014-03-23.
16. ↑  Nekrize.lv redaktors. «"Ecolines" pārvadāto pasažieru skaits pērn pieaudzis par 13%, apgrozījums – par 11%». nekrize.lv. Arhivēts no oriģināla, laiks: 2016-03-04. Skatīts: 2014-03-23.
17. ↑  16. oktobris (2012) 18:15. «LMT ierīko internetu "Ecolines" autobusos Baltijas valstīs». Puaro.lv. Skatīts: 2014-03-23.[novecojusi saite]
18. ↑  «"Ecolines" prognozē 10-15% pieaugumu tūristu plūsmai uz Latviju 2014. gadā» ((latviski)). Focus.lv. 2014-02-22. Arhivēts no oriģināla, laiks: 2014-03-27. Skatīts: 2014-03-23.
19. ↑  «"Ecolines" pārvadā par 31% pasažieru vairāk nekā pērn» ((latviski)). Focus.lv. 2014-02-22. Arhivēts no oriģināla, laiks: 2014-05-15. Skatīts: 2014-03-23.
20. ↑  «SMS serviss». Ecolines. 2012-03-16. Arhivēts no oriģināla, laiks: 2014-04-17. Skatīts: 2014-03-23.

Ārējās saites
-------------

* "ECOLINES" mājas lapa
* "ECOLINES" twitter konts
* "ECOLINES" facebook konts